Nacionalinė žemės tarnyba PRIE ŽEMĖS ŪKIO MINISTERIJOS 2019-11-
Lietuvos Respublikos specialiųjų tyrimų tarnybai Kopija Lietuvos Respublikos žemės ūkio ministerijai	_____________ Nr. _____________________ 4-01-8333 2019-09-26 Į _____________ Nr. _____________________

DĖL pasiūlymų įgyvendinimo

Nacionalinė žemės tarnyba prie Žemės ūkio ministerijos (toliau – Nacionalinė žemės tarnyba) gavo Lietuvos Respublikos specialiųjų tyrimų tarnybos 2019 m. rugsėjo 26 d. antikorupcinio vertinimo išvadą Nr. 4-01-8333 „Dėl Naudojamų kitos paskirties valstybinės žemės sklypų pardavimo ir nuomos taisyklių“, kurioje išdėstyti pasiūlymai dėl Naudojamų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Naudojamų kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės), Žemės naudojimo valstybinės kontrolės nuostatų, patvirtintų Lietuvos Respublikos Vyriausybės 1994 m. gruodžio 12 d. nutarimu Nr. 1244 „Dėl Žemės naudojimo valstybinės kontrolės nuostatų patvirtinimo“, Žemės įvertinimo metodikos, patvirtintos Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Žemės naudojimo valstybinės kontrolės ir administracinių nusižengimų teisenos vykdymo procedūros aprašo, patvirtinto Nacionalinės žemės tarnybos prie Žemės ūkio ministerijos direktoriaus 2015 m. rugpjūčio 21 d. įsakymu Nr. 1P-303-(1.3.) „Dėl Žemės naudojimo valstybinės kontrolės ir administracinių nusižengimų teisenos vykdymo procedūros aprašo patvirtinimo“, nuostatų pakeitimo (toliau – išvada).

Atsižvelgdami į išvadoje išdėstytą prašymą, pagal kompetenciją teikiame informaciją apie išvadoje pateiktų pasiūlymų įgyvendinimą (pridedama).

Taip pat informuojame, kad dėl Specialiųjų tyrimų tarnybos 2016 m. rugsėjo 6 d. antikorupcinio vertinimo išvadoje Nr. 4-01-6698 „Dėl Naudojamų kitos paskirties valstybinės žemės sklypų pardavimo ir nuomos taisyklių“ pateiktų pasiūlymų įgyvendinimo Nacionalinė žemės tarnyba, atsižvelgdama į Lietuvos Respublikos žemės ūkio ministerijos 2016 m. rugsėjo 15 d. rašte Nr. 2D-4076(12.152E) išdėstytą prašymą, Žemės ūkio ministerijai teikė pasiūlymus 2016 m. lapkričio 16 d. raštu Nr. 1SD-6024-(3.3.) „Dėl pasiūlymų Vyriausybės nutarimo keitimui“, dėl Specialiųjų tyrimų tarnybos 2017 m. gruodžio 28 d. antikorupcinio vertinimo išvadoje Nr. 4-01-10176 „Dėl Lietuvos Respublikos žemės įstatymo 9 straipsnio ir naudojamų kitos paskirties valstybinės žemės sklypų pardavimo ir nuomos taisyklių“ pateiktų pasiūlymų įgyvendinimo Nacionalinė žemės tarnyba teikė Jums informaciją 2018 m. kovo 1 d. raštu Nr. 1SD-416-(3.7 E.) „Dėl Lietuvos Respublikos žemės įstatymo 9 straipsnio ir Naudojamų kitos paskirties valstybinės žemės sklypų pardavimo ir nuomos taisyklių“.

Pažymime, kad atsižvelgdama į 2019 m. kovo 5 d. antikorupcinio vertinimo išvadoje
Nr. 4-01-2180 „Dėl valstybinės žemės nuomą be aukciono reglamentuojančių teisės aktų“ pateiktas pastabas dėl Taisyklių 30.8 papunkčio pakeitimo (tai yra, suderinant su Lietuvos Respublikos žemės įstatymo nuostatomis ir numatant, kad galimybė keisti pagrindinę žemės naudojimo paskirtį ir (ar) būdą valstybinės žemės nuomos sutartyje arba jos pakeitime negali būti numatyta, kai valstybinė žemė išnuomojama pagal Žemės įstatymo 9 straipsnio 6 dalies 1 punktą) Žemės ūkio ministerija 2019 m. gegužės 7 d. raštu Nr. 2D-1468 (12.147 E ) „Dėl antikorupcinio vertinimo išvados dėl valstybinės žemės nuomą be aukciono reglamentuojančių teisės aktų“ Jus informavo, kad „Žemės įstatymo
9 straipsnio 14 dalį, <...> įgyvendina Naudojamų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu
Nr. 260 „Dėl Naudojamų kitos paskirties valstybinės žemės sklypų pardavimo ir nuomos taisyklių patvirtinimo“, 30.8 papunkčio nuostatos. Pakeitus Žemės įstatymo 9 straipsnio 14 dalį, bus keičiamos ir Taisyklių 30.8 papunkčio nuostatos.“ Taip pat pažymime, kad inicijuoti galiojančio teisinio reguliavimo tobulinimą priskirta Žemės ūkio ministerijos, o ne Nacionalinės žemės tarnybos kompetencijai (Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 1 punktas ir 12.3 papunktis).

PRIDEDAMA. 6 lapai.

Pagarbiai

Direktorius	Laimonas Čiakas

Jolita Talalė, tel. 8 706 85 187, el. p. Jolita.Talale@nzt.lt

Jovita Butkienė, tel. 8 706 85 129, el. p. Jovita.Butkiene@nzt.lt